Ustanova Zoološki vrt Grada Zagreba

Zagreb, Fakultetsko dobro 1

Broj: N 037-65/2024.

Zagreb, 15.11. 2024.

**POZIV NA DOSTAVU PONUDE**

ZA JEDNOSTAVNU NABAVU USLUGE

**ODRŽAVANJA VODOVODNIH INSTALACIJA**

Ustanova Zoološki vrt Grada Zagreba (dalje u tekstu: Naručitelj) pokreće postupak jednostavne nabave te upućuje ovaj

**POZIV NA DOSTAVU PONUDE**

svim zainteresiranim gospodarskim subjektima.

# OPĆI PODACI

* 1. **Naziv i sjedište Naručitelja:**

Ustanova Zoološki vrt Grada Zagreba

Fakultetsko dobro 1

10 000 Zagreb

Ravnatelj: Ivan Cizelj, dipl. ing. agr.

telefon: 01 2302 198

OIB: 69262261098

internet stranica: <https://zoo.hr/>

e-mail adresa: [info@zoo.hr](mailto:info@zoo.hr)

* 1. **Podaci o Službi zaduženoj za kontakt**:

Služba za opće i pravne poslove

Adresa elektroničke pošte: [pravnik@zoo.hr](mailto:pravnik@zoo.hr)

Radovan Jakopec, elektronska pošta: radovan.jakopec@zoo.hr, telefon: 091 5707070

* 1. **Popis gospodarskih subjekata s kojima je Naručitelj u sukobu interesa:**

1. MORSKI LAV d.o.o., Fakultetsko dobro 1, Zagreb

2. FINVEST CORP d.d. Ulica Ivana Gorana Kovačića 24, Čabar, OIB: 40819225982

3. HIDROELEKTRA MEHANIZACIJA d.d. u stečaju, Radnička cesta 204, Zagreb, OIB: 96667257878

4. LOŠINJSKA PLOVIDBA HOLDING d.d., Lošinjskih brodograditelja 47, Mali Lošinj, OIB: 84596290185

5. PROFICIO d.d., Ilica1a, Zagreb, OIB: 39508009387

6. VUPIK plus d.o.o., Sajmište 113/C, Vukovar, OIB: 81523019624

7. ZVEČEVO d.d., Kralja Tomislava 1, Požega, OIB: 40479860551

8. VUČEDOLSKA JAREBICA d.o.o., Ulica Josipa Rukavine 2b, Vukovar, OIB: 78824624743

9. InovaLab d.o.o., Kostelska ulica 1, Zagreb, OIB: 86210825540

10. ELECTUS USLUGE d.o.o. Strojarska cesta 20, Zagreb, OIB: 24535211509

11. Centar poslova d.o.o. Strojarska cesta 20, Zagreb, OIB: 47927716385

12. Selectio Solutions d.o.o., Strojarska cesta 20, OIB: 25649909399

13. SELECTIO d.o.o. za posredovanje pri zapošljavanju OIB: 18518491403 ?,

14. E-GLAS d.o.o., Miroslava Krleže 4 Rijeka, OIB: 01085855307

15. Electus DSG d.o.o., Strojarska cesta 20, Zagreb, OIB: 91413782576

16. VARTEKS d.d., Zagrebačka 94, Varaždin, OIB: 00872098033

17. KOTKA d.d., , D.G. Krambergera 1, Krapina, OIB: 10627442814-

18. GENOS d.o.o., Osijek, Vatrogasna ulica 112, OIB: 17560201884

19. Institut za razvoj i inovativnost mladih, Kostelska ulica 1., Zagreb OIB: 29139223214

20. Gideon Brothers inc., 3500 South DuPont Highway, Dover, DE 19901 USA

21. Gripole projekt jug d.o.o., Palinovečka ulica 51, Zagreb, OIB: 98063166951

22. Artemis alfa društvo s ograničenom odgovornošću za usluge, Zagreb, Strojarska cesta 20, 46110698761

* 1. **Predmet nabave, te oznaka CPV–a:**

Predmet nabave je tekuće održavanje vodovodnih instalacija sukladno Općim uvjetima iz ovog Poziva i Troškovnika.

CPV: 45330000 - Vodoinstalaterski i sanitarni radovi

* 1. **Vrsta postupka nabave:**

Postupak jednostavne nabave usluga

Sukladno čl. 15. st. 1. Zakona o javnoj nabavi (Narodne novine br. 120/2016 i 114/2022) za procijenjenu vrijednost nabave manju od 26.550,00 eura bez PDV-a za robu i usluge, odnosno manje od 66.360,00 eura bez PDV-a za radove, Naručitelj ne provodi postupak javne nabave propisan Zakonom o javnoj nabavi.

Postupak jednostavne nabave provodi se u skladu s Pravilnikom o jednostavnoj nabavi Ustanove Zoološki vrt Grada Zagreba objavljenom na mrežnim stranicama Ustanove.

# objava poziva na dostavu ponude

Ovaj poziv objavljuje se na službenoj internetskoj stranici Naručitelja: <https://zoo.hr/jednostavna-nabava/> uz Opće uvjete i Troškovnik koji su sastavni dio ovog Poziva na dostavu ponude.

# Procijenjena vrijednost nabave:

Procijenjena vrijednost nabave iznosi **22.000,00** EUR, bez PDV-a.

# Vrsta ugovora o nabavi:

Ugovor o jednostavnoj nabavi usluge.

# UVJETI NABAVE

**Način izvršenja:** ugovor

**Količina predmeta** nabave je predviđena (okvirna). Stvarno nabavljena količina predmeta nabave može biti veća ili manja od predviđene količine.

**Opći uvjeti**

Predmet nabave je TEKUĆE ODRŽAVANJE VODOVODNIH INSTALACIJA (popravci i zamjene dotrajalih odnosno uništenih dijelova vodovodnih instalacija odnosno sanitarija, sukladno Troškovniku) na lokacijama u Zagrebu, Fakultetsko dobro 1 (Zoološki vrt) i Dumovcu, Franjčevićeva 43 (Sklonište za napuštene životinje Grada Zagreba Dumovec).

Gospodarski subjekt se obvezuje da će izraditi terminski plan pružanja usluga koji će biti razrađen u okviru danog roka za pružanje svih predviđenih usluga i da će organizirati toliki broj radnika, ekipa i mehanizacije koji će osigurati potrebnu dinamiku pružanja usluga kroz sve dane u tjednu, a u slučaju potrebe ili kašnjenja, u odnosu na predviđenu dinamiku, organizirati će se rad vikendom. Navedeno mora biti ukalkulirano u jediničnu cijenu.

Gospodarski subjekt je dužan detaljno proučiti tehničku dokumentaciju i od naručitelja pravodobno zatražiti objašnjenje o nedovoljno jasnim pojedinostima.

Gospodarski subjekt je dužan održavati red i čistoću na površinama koje koristi u pružanju predmetnih usluga te otpremati sav građevinski i otpadni materijal.

Gospodarski subjekt će poduzeti mjere da spriječi oštećenja drugih objekata uslijed pružanja usluga, te ukoliko je to potrebno prethodno zaštiti susjedne objekte, površine i šetnice.

**Tehničke specifikacije**

Tehničkim specifikacijama utvrđuju se tražene značajke usluge koja se nabavlja, a nalaze se u Troškovniku.

Sav potreban materijal i alat koji je neophodan za pružanje usluge osigurava ponuditelj tako da je i cijena materijala uključena u cijenu.

Ukoliko postoje izuzetci od navedenog pravila oni su izrijekom navedeni u Troškovniku.

Za kvalitetu pruženih usluga pružatelj odgovara sukladno odredbama Zakona o obveznim odnosima.

Knjigu radnih naloga odabrani ponuditelj vodi u duplikatu te jedan primjerak preuzima ovlaštena osoba naručitelja.

Ovlaštena osoba naručitelja i odabrani ponuditelj ažurno će potpisivati radne naloge u rokovima koji omogućavaju mjesečni obračun pruženih usluga.

**Rok valjanosti ponude: minimalno** 90 dana od dana isteka roka za dostavu ponude

M**jesto izvršenja:** Ustanova Zoološki Vrt Grada Zagreba

**Rok početka izvršenja ugovora**: 10 dana od dana sklapanja ugovora.

**Rok završetka:** 12 mjeseci od dana početka izvršenja ugovora

**Dinamika izvršenja:** sukcesivna prema potrebama naručitelja, tijekom cijele godine.

Ugovaratelj je dužan započeti s pružanjem usluga u roku od 5 dana od dana naloga Naručitelja, upućenog ovlaštenoj osobi Izvođača putem elektronske pošte. Ugovaratelj se obvezuje izvršiti uslugu rokovima određenim u pojedinačnom nalogu Naručitelja, ne dužim od 14 dana.

Ukoliko Ugovaratelj grubo zanemaruje svoje dužnosti ili u roku od 6 dana od poziva Naručitelja ne započne s pružanjem usluga, Naručitelj ima pravo otkazati ugovor s otkaznim rokom od 8 dana od dana dostave pisanog otkaza Ugovaratelju preporučenom poštom s povratnicom.

Ukoliko se ukaže potreba za hitnom intervencijom, Ugovaratelj je obvezan odazvati se pozivu Naručitelja u roku ne dužem od 2**4 sata** po primitku obavijesti Naručitelja putem e-maila, pristupiti detekciji i popravku kvara.

**Rok, način i uvjeti plaćanja:** Izvršitelj je obvezan prema Naručitelju poslati isključivo eRačun. Obračun i naplata pruženih usluga obavit će se nakon potpisom prihvaćenih računa od strane Naručitelja, a sve temeljem jediničnih cijena iz Troškovnika i stvarno pruženih usluga iz Troškovnika.

Naručitelj se obvezuje ovjereni nesporni dio računa isplatiti izvršitelju u roku 60 (šezdeset) dana od dana primitka računa.

**Cijena ponude:** Cijena ponude piše se brojkama u apsolutnom iznosu i izražava se u eurima. Cijena je nepromjenjiva. Cijena ponude izražava se za cjelokupan predmet nabave. U cijenu ponude bez poreza na dodanu vrijednost moraju biti uračunati svi troškovi (uključujući posebne poreze, trošarine i carine, ako postoje) i popusti. Ako cijena ponude bez poreza na dodanu vrijednost iskazana u Troškovniku ne odgovara cijeni ponude bez poreza na dodanu vrijednost iskazanoj u ponudbenom listu, vrijedi cijena ponude bez poreza na dodanu vrijednost iskazana u Troškovniku.

**Tehnička i stručna sposobnost:** Gospodarski subjekt mora dokazati da je u godini u kojoj je započeo postupak jednostavne nabave i tijekom tri godine koje prethode toj godini pružio usluge iste ili slične predmetu nabave. Zbroj vrijednosti (bez PDV-a) najviše 3 pružene usluge mora biti minimalno u visini procijenjene vrijednosti nabave. Gospodarski subjekt na taj način dokazuje da ima potrebno iskustvo, znanje i sposobnost te da je s obzirom na opseg, predmet i procijenjenu vrijednost nabave sposoban kvalitetno pružiti koji su predmet nabave.

Gospodarski subjekt mora imati na raspolaganju tehničke stručnjake, alate i tehničku opremu u količini i vrsti potrebnoj za izvršenja ugovora.

**Kriterij odabira ponude:** najniža cijena (uspoređuje se cijena ponuda bez PDV-a).

U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

**Jezik na kojem se izrađuje ponuda:** ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Ukoliko su neki od dokumenata traženih dokumentacijom o nabavi koje je dostavio ponuditelj izdani na stranom jeziku, ponuditelj je dužan dostaviti i njihov prijevod na hrvatski jezik, osim ako je ovim Uputama određeno drugačije.

# Jamstvo za uredno ispunjenje ugovora o jednostavnoj nabavi

Odabrani ponuditelj s kojim će biti sklopljen ugovor o jednostavnoj nabavi, koji je obvezan do dana uvođenja u posao, dostaviti naručitelju jamstvo za uredno ispunjenje ugovora za slučaj povrede ugovornih obveza u iznosu 10% (deset posto) od vrijednosti ugovora (bez PDV-a).

Jamstvo za uredno ispunjenje ugovora o nabavi podnosi se, ili u obliku zadužnice potvrđene po javnom bilježniku, ili uplatom novčanog pologa u korist računa naručitelja.

Jamstvo za uredno ispunjenje ugovora o nabavi mora biti valjano minimalno 30 dana duže od isteka roka izvršenja ugovora.

Navedeno jamstvo odabrani ponuditelj je dužan dostaviti odmah nakon potpisa, a najkasnije u roku od 15 dana od dana potpisa ugovora, u obliku zadužnice ovjerene po javnom bilježniku. Jamstveni rok teče od dana potpisa ugovora do njegovog potpunog izvršenja.

U slučaju zajednice gospodarskih subjekata:

* ili svaki član zajednice mora dostaviti zadužnicu u iznosu razmjernom dijelu ugovora o nabavi koji je taj član izvršio. Zbroj iznosa tako dostavljenih zadužnica mora odgovarati prethodno traženom iznosu jamstva - 10% (deset posto) od vrijednosti ugovora (bez PDV-a),
* ili zadužnica može glasiti na bilo kojeg člana zajednice, a ostali članovi moraju biti navedeni kao jamci platci. U tom slučaju naručitelj može po svom izboru zahtijevati naplatu svoje tražbine od dužnika ili jamaca plataca, ili i od dužnika i jamaca plataca u isto vrijeme.

Ako se jamstvo za uredno ispunjenje ugovora o jednostavnoj nabavi daje uplatom novčanog pologa u traženom iznosu, isti se uplaćuje u korist računa:

Ustanova Zoološki vrt Grada Zagreba

Fakultetsko dobro 1

10000 ZAGREB

IBAN: **HR1023600001101983046** (ZABA)

pozivom na broj: Model: HR99, Poziv na broj: OIB ugovaratelja

U slučaju nedostavljanja jamstva za uredno ispunjenje ugovora o jednostavnoj nabavi, odnosno ako polog nije uplaćen u ugovorenom roku, naručitelj ima pravo raskinuti ugovor.

U slučaju izmjene ugovora o jednostavnoj nabavi za vrijeme njegova trajanja u smislu sklapanja dodatka ugovoru radi produženja roka izvršenja ugovora i/ili povećanja ugovorene cijene, ugovaratelj se obvezuje dostaviti novo jamstvo ili produženje istog u roku 7 (sedam) dana od dana obostranog potpisa dodatka ugovoru.

U slučaju da ugovaratelj ne dostavi novo jamstvo sukladno navedenom, naručitelj će naplatiti prvotno dostavljeno jamstvo za uredno ispunjenje ugovora za slučaj povrede ugovornih obveza odnosno ugovornu kaznu te ima pravo raskinuti ugovor.

# OBVEZAN SADRŽAJ PONUDE:

Ponuditelj je dužan u svojoj ponudu dostaviti:

1. **Ponudbeni list** priložen uz ovaj Poziv ili ponudbeni list u slobodnoj formi koja sadrži sve tražene podatke iz priloženog ponudbenog lista.
2. Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, ne stariji od 3 mjeseca od dana objave Poziva na dostavu ponude
3. **Potvrda Porezne uprave o stanju duga** ili druga istovrijedna isprava nadležnog tijela koja se izdaje u državi članici poslovnog nastana gospodarskog subjekta kojom se mora potvrditi da je ispunio obveze plaćanja dospjelih poreznih obveza i obveza za mirovinsko i zdravstveno osiguranje, ne starija od 30 dana od dana objave Poziva za dostavu ponuda na Službenim stranicama Naručitelja, osim ako mu sukladno posebnom propisu plaćanje nije dopušteno ili mu je odobrena odgoda plaćanja.
4. **Popis radova /usluga/** izvršenih u godini u kojoj je započeo postupak jednostavne nabave i tijekom tri godine koje prethode toj godini. Zbroj vrijednosti (bez PDV-a) najviše 3 (tri) rada usluge mora biti minimalno u visini procijenjene vrijednosti nabave. Popis sadržava naziv i sjedište ugovornih strana, predmet ugovora, vrijednost usluge, datum pružanja usluge, navod je li usluga izvedena uredno i u skladu s pravilima struke. Ako je potrebno, naručitelj može zatražiti provjeru podataka.
5. **Troškovnik** se nalazi u prilogu Poziva na dostavu ponuda.

Gospodarski subjekt treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.

Ukoliko ponuditelj izmijeni troškovnik koji se nalazi u prilogu Poziva na dostavu ponuda (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna Pozivu na dostavu ponuda, odnosno, da je nepravilna. Ukoliko troškovnik nije moguće dopuniti, razjasniti ili upotpuniti sukladno odredbama članaka 293. Zakona o javnoj nabavi, takvu ponudu Naručitelj će odbiti na temelju rezultata pregleda i ocjene.

**Smatra se da ponuditelj predajom ponude u cijelosti prihvaća sve uvjete i zahtjeve iz ovog Poziva na dostavu ponude.**

Ponuditelj se može osloniti na sposobnost drugih gospodarskih subjekata, bez obzira na pravnu prirodu njihova međusobna odnosa. Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje predmeta nabave, primjerice prihvaćanjem obveze drugih subjekata da će te (specificirane) resurse staviti na raspolaganje gospodarskom subjektu. Isto se dokazuje: izjavom drugog gospodarskog subjekta da prihvaća staviti vlastite resurse na raspolaganje ponuditelju u svrhu izvršavanja predmeta nabave ili ugovorom o poslovno – tehničkoj suradnji ili ugovorom o djelu, pri čemu treba biti razvidan predmet nabave na koji se navedeno odnosi.

Naručitelj može isključiti gospodarskog subjekta iz postupka sukladno odredbama članka 254. Zakona o javnoj nabavi (Narodne novine broj 120/16 i 114/22).

# način dostave PONUDE

Ponuda se izrađuje i dostavlja u elektroničkom obliku uz naznaku: predmet nabave „PONUDA ZA POSTUPAK NABAVE ODRŽAVANJA VODOVODNIH INSTALACIJA na mail [nabava@zoo.hr](mailto:nabava@zoo.hr).

Datum i sat primitka ponude je trenutak kad je ponuda u elektroničkom obliku zaprimljena na serveru Naručitelja, odnosno kad je ponuda u pisanom obliku zaprimljena u urudžbenom zapisniku Naručitelja.

Do isteka roka za dostavu ponude, ponuditelj može od ponude odustati ili istu izmijeniti, na isti način na koji su predali ponudu.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Sve dokumente koji se prilažu uz ponudu ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s dokumentacijom o nabavi, a najkasnije dva radna dana prije dana u kojem ističe rok za dostavu ponuda. Ako je zahtjev pravodoban naručitelj će odgovor, dodatne informacije i objašnjenja objaviti odnosno dostaviti odgovor svim zainteresiranim gospodarskim subjektima na e mail adresu navedenu prilikom objašnjenja bez odgode putem e-maila, pod odgovarajućim postupkom nabave.

Ispravci u priloženim dokumentima koji su sastavni dio ponude moraju biti izrađeni na način da su vidljivi ili dokazivi (npr. brisanje ili uklanjanje slova ili otiska).

Nakon isteka rok za dostavu ponuda, Naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su traženi, a koje izdaju nadležna tijela.

# ROK ZA DOSTAVU PONUDE

**Rok za dostavu ponude: do 25.11 2024. do 16:00 sati.**

# OSTALO

Ne primjenjuju se trgovački običaji (uzance).

Svi poslovi se moraju obavljati u skladu sa:

• Zakonom o gospodarenju otpadom (NN 84/21 i 142/23) te primjenjivim pravilnicima koji reguliraju odstranjivanje, prijevoz i zbrinjavanje neopasnog i opasnog otpada (posebice Azbesta).

• Zakonom o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20, 117/21 i 114/22 i Pravilnikom o uvjetima za dobivanje dopuštenja za obavljanje poslova na zaštiti i očuvanju kulturnih dobara (NN 98/18).

• Zakonom o zaštitu na radu (NN 71/14, 118/14, 154/14, 94/18 i 96/18), Pravilnikom o zaštiti na radu na privremenim gradilištima (NN 48/2018) i Pravilnikom o osposobljavanju iz zaštite na radu i polaganju stručnog ispita (NN 142/21).

* **Obavijest o rezultatima provedenog postupka:** obavijest o odabranom ponuditelju objavit će se na internetskoj stranici Naručitelja <https://zoo.hr/jednostavna-nabava/> uz objavljeni postupak.

Nakon objave obavijesti o odabranom ponuditelju, ponuditelji čija ponuda nije odabrana, mogu putem elektronske pošte zatražiti Zapisnik o pregledu ponuda.

* **Ispunjenje uvjeta temeljem Odluka i Uredbi Vijeća Europske Unije**

Odlukom Vijeća Europske unije 2022/578 o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini – čl.1.h. (Link:<https://eur-lex.europa.eu/legalcontent/HR/TXT/?uri=uriserv%3AOJ.L_.2022.111.01.0070.01.HRV&toc=OJ%3AL%3A2022%3A111%3ATOC>)

i

Uredbom Vijeća Europske Unije 2022/576 o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini – čl. 5.k. (Link: <https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0001.01.HRV&toc=OJ%3AL%3A2022%3A111%3ATOC>)

propisano je:

"Zabranjuje se dodjela bilo kojeg ugovora o javnoj nabavi koji su obuhvaćeni područjem primjene direktiva 2014/23/EU, 2014/24/EU, 2014/25/EU i 2009/81/EZ Europskog parlamenta i Vijeća, kao i članka 10. stavaka 1. i 3., stavka 6. točaka od (a) do (e) te stavaka 8., 9. i 10. i članaka 11., 12., 13. i 14. Direktive 2014/23/EU, članaka 7. i 8., članka 10. točaka od (b) do (f) te od (h) do (j) Direktive 2014/24/EU, članka 18., članka 21. točaka od (b) do (e) te od (g) do (i) i članaka 29. i 30. Direktive 2014/25/EU te članka 13. točaka od (a) do (d) i od (f) do (h) i točke (j) Direktive 2009/81/EZ, sljedećim osobama, subjektima ili tijelima, ili nastavak izvršavanja bilo kojeg takvog ugovora sa sljedećim osobama, subjektima ili tijelima:

(a) ruski državljanin ili fizička ili pravna osoba, subjekt ili tijelo s poslovnim nastanom u Rusiji;

(b) pravna osoba, subjekt ili tijelo u čijim vlasničkim pravima subjekt iz točke (a) ovog stavka ima izravno ili neizravno više od 50 % udjela; ili

(c) fizička ili pravna osoba, subjekt ili tijelo koji djeluju za račun ili prema uputama subjekta iz točke (a) ili (b), uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva 2014/23/EU, 2014/24/EU, 2014/25/EU i 2009/81/EZ."

Sukladno navedenom, a u svrhu dokazivanja ispunjenja uvjeta propisanih Odlukom i Uredbom Vijeća Europske unije, ponuditelj koji je podnio valjanu i pravodobnu ponudu s najnižom ponuđenom cijenom, na zahtjev Naručitelja će ispuniti i dostaviti izjavu potpisanu od odgovorne osoba ponuditelja/zajednice ponuditelja, kojom izjavljuje da ne postoje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, najkasnije do donošenja odluke o odabiru.

U slučaju da ponuditelj koji je podnio ponudu s najnižom cijenom, na zahtjev Naručitelja ne dostavi izjavu kojom izjavljuje da ne postoje okolnosti koje su ovom točkom Poziva na dostavu ponude propisane kao zapreka za dodjelu ugovora o javnoj nabavi ili se utvrdi postojanje okolnosti koje su ovom točkom Poziva na dostavu ponude propisane kao zapreka za dodjelu ugovora o javnoj nabavi, ponuda istog će biti odbijena kao nepravilna jer nije sukladna ovom Pozivu na dostavu ponude.

Ustanova Zoološki vrt Grada Zagreba